Jenni Häyrinen sanoo, ettei hamstraamisesta uskalleta puhua. Bloggaaja perustelee kotivaraa ennakoinnilla ja sillä, ettei halua altistaa muita, mikäli koronatartunta iskee.

Jenni Häyrynen varautuu pahan päivän varalle. Perheen asunto on nyt täynnä ruokaa ja tarvikkeita.­

Jenni Häyrisen, 39, asunto on täynnä säilykkeitä, pastaa, näkkileipää, tonnikalaa, kananmunia, ruokaöljyä ja muita ruokatarvikkeita. Käsidesiä löytyy Häyrisen mukaan vaikka muille jakaa ja hengityssuojaimiakin on.

Häyrisen 550 euroa maksaneen kotivaran tulisi kestää vähintään 14 vuorokautta, eli koronakaranteenin varoajan verran. Ruokaa on Häyrisen miehelle ja kahdelle lapselle niin paljon, että aterioita voi syödä viisi päivässä.

Koronakaranteenin varalle Liemessä-blogia kirjoittava Häyrinen hankki ruokavaraston jo ennen Viikin normaalikoulun neljää koululuokkaa koskettavaa karanteenia. Hän kertookin toimineensa varmasti etunojassa, ennen kuin moni muu edes pohti varautumista.

Perheellä on normaalistikin kotivara, mutta nyt sitä vain laajennettiin.

Jenni Häyrinen osti perheelle 550 eurolla ruokaa koronan varalle.­

Osa on kysynyt, että onko tässä järkeä.

– Tämä on kai minun tapani reagoida pelkoon. En halua vain seistä tumput suorina.

Häyrinen kertoo haluavansa varautua, jotta tosipaikan tullen ei tarvitse enää huolehtia ostoksista.

Hän ei missään tapauksessa halua altistaa muita koronalle, mikäli hän itse sairastuu. Jos lapset puolestaan asetetaan karanteeniin, niin Häyrinen voi keskittyä kokkaamiseen ja lapsista huolehtimisiin ruokavaraston kasvattamisen sijaan.

Monia muita nopeampaan reagointiin on syynsä. Häyrinen kertoo, että hänen tyttärensä vanha kiinalainen luokkakaveri on ollut koronakaranteenissa jo pitkään.

– En uskalla sanoa onko kyse viikoista vai jopa kuukaudesta, mutta sitä kautta olen kuullut, millaista karanteeni voi olla. Ehkä se on edesauttanut varautumista.

Häyrysen Helsingin Pohjois-Haagassa sijaitseva 55-neliöinen koti on täyttynyt pahvilaatikoista. Vessapaperi ja hengityssuojaimet varastoitiin tyttären kaappiin ja osaa kosteutta kestävistä tuotteista säilytetään parvekkeella.

Kun Häyrinen sai idean kotivaran kerryttämisestä puoliso suhtautui ideaan epäillen. Pian hän sai kuitenkin perheen vakuutettua idean järkevyydestä, ja nyt heillä on jo kotivara, kun moni muu vasta pohtii asiaa.

Niinpä toimitusvarmuuteen liittyvistä ongelmista ei tarvitse enää huolehtia.

– En minä oikeasti usko, että kaikki tuotteet tulevat loppumaan kaupoista. Harrastan kuitenkin ruoanlaittoa eli osa minun haluamistani aineksista saattaisi loppua.

Häyrinen haluaa, että karanteenissakin perhe voisi syödä niitä tuotteita, mitä muutenkin käyttävät. Se ei onnistuisi, jos hamstraisi silloin kuin muutkin.

Nainen painottaa, että jo hänen hankkiessaan kotivaraa käsidesejä ja hengityssuojia sai metsästää useammasta kaupasta.

Häyrinen varautui koronaan muun muassa säilykkeillä ja käsidesillä.­

Monin paikoin jäljellä oli vain hajakappaleita.

Kun Häyrynen kirjoitti kotivarastaan blogiinsa, hän pohti, aiheuttako vain turhaa paniikkia.

Se ei ole hänen tarkoituksensa, sillä ruokabloggaaja kertoo, ettei pelkää itsensä tai edes lastensa sairastumista: ovathan he kaikki alle 40-vuotiaita, eivät siis riskiryhmää.

Pelko kohdistuukin enemmän siihen, ettei Häyrynen halua sairastuttaa muita.

Blogitekstin julkaisun jälkeen nainen huomasi, että jo monet ovat hamstranneet kotivaran, mutta häpeävät puhua aiheesta. Yksityisviestejä Häyrynen on saanut normaalia blogitekstiä enemmän.

– Moni häpeää sitä, että myöntää pelkäävänsä. Osa taas voi pelätä, että kotivarasta puhuminen aiheuttaisi turhaa paniikkia.

Häyrystä on myös syytetty paniikinlietsonnasta, mutta naisen vedotessa lapsiinsa kritiikki on vaiennut.

Nyt kun kotivara on jo hoidettu, Häyrynen on saanut mielenrauhan. Hän kertoo odottavansa tilanteen kehittymistä ja suurin huoli kohdistuu kevääksi suunnitellun Kroatian matkan toteutumiseen.

Toistaiseksi maa ei ole kärsinyt erityisen paljon koronassa.

Mutta mitä, jos korona ei enää leviäkään? Mitä tapahtuu kilojen kotivaralle.

– Kaikki tuotteet ovat hyvin säilyviä. Ne tulevat käytettyä, hävikkiä ei synny, Häyrynen summaa.

Häyrysen varastosta kertoi ensin Yle.